Kerynia Municipality

"Κερύνεια και Αθλητισμός" - Παρουσιάσεις και επιδείξεις απο τα Αθλητικά Σωματεία της Επαρχίας Κερύνειας, Βράβευση του Ανδρέα Καριόλου για την προσφορά του στους Ολυμπιακούς Αγώνες στο Πεκίνο
2016-09-24

Φιλοτελικής και Φωτογραφικής Έκθεσης του Ρογίρου Μενελάου "Θύμησες Κερύνειας" - Εγκαίνια απο τον Πρόεδρο του Οργανισμού Νεολαίας Κ. Παναγιώτη Σεντόνα
2016-09-23

Συνάντηση Οργανωμένων Συνόλων στο Δημαρχείο Κερύνειας για γνωριμία
2016-08-31

Παρουσίαση Προγράμματος Αντικατοχικής Εκδήλωσης στον Τύμβο Μακεδονίτισσας
2016-07-22

ΑΠΟΝΟΜΗ ΠΛΑΚΕΤΩΝ ΣΕ ΤΕΛΙΟΦΟΙΤΟΥΣ ΚΕΡΥΝΕΙΩΤΕΣ 2016
2016-06-27

Γνωριμία των των Συμβουλίων Νεολαίας Κερύνειας, Λαπήθου και Καραβά
2016-06-06

Παιχνίδια του Πάσχα στα πλαίσια της ετήσιας Πασχαλινής Συνεστίασης
2016-05-08

Μέλη λαμβάνουν μέρος στον Έρανος από Πόρτα σε Πόρτα στο Παλαιομέτοχο
2016-04-03

Μουσικό Πρόγραμμα στους ετήσιους αγώνες του Σωματείου "Πενταδάκτυλος"
2016-03-27

Μουσικό Πρόγραμμα στα εγκαίνια του Ερυθρού Σταυρού Κλάδου Κερύνειας
2016-03-26

ΑΙΜΟΔΟΣΙΑ ΣΤΟ ΚΕΝΤΡΟ ΥΓΕΙΑΣ ΕΓΚΩΜΗΣ
2016-03-19

ΕΛΕΥΘΕΡΟ ΠΑΝΕΠΙΣΤΗΜΙΟ ΚΑΤΕΧΟΜΕΝΩΝ ΔΗΜΩΝ ΕΠΑΡΧΙΑΣ ΚΕΡΥΝΕΙΑΣ - «Εγγυημένες πλειοψηφίες, οι θέσεις των πλευρών και οι πραγματικότητες», 7:30 μ.μ.
2016-03-07
Εισηγητής:Niyazi Kizilyurek
Καθηγητής στο Τμήμα Τουρκικών και Μεσανατολικών Σπουδών και Κοσμήτορας της Σχολής Ανθρωπιστικών Επιστημών Πανεπιστήμιο Κύπρου
Ώρα προσέλευσης: Μέχρι 7:15 μ.μ.
Αίθουσα πολλαπλής χρήσεως, προσωρινό Δημαρχείο Κερύνειας, πλησίον Λήδρα Πάλας

Κερύνεια μουσική και εικόνα
2016-03-05

Παρουσίαση Προγράμματος Music & Vision
2016-03-05

ΓΙΟΡΤΗ ΤΩΝ ΓΡΑΜΜΑΤΩΝ
2016-02-04

Τύμβος 2014
2014-07-22
Χαιρετισμός εκ μέρους νεολαιών επαρχίας Κερύνειας- Τύμβος 22 Ιουλίου 2014.
Εκ μέρους των Δημοτικών Συμβουλίων Νεολαίας των Δήμων Κερύνειας, Λαπήθου και Καραβά, χαιρετίζω τη σημερινή εκδήλωση και εύχομαι ολόψυχα αυτή να είναι η τελευταία, στην «από δώ πλευρά του βουνού».
Φτάσαμε στο 2014 και συμπληρώσαμε ήδη 40 χρόνια προσφυγιάς. Το μεγαλύτερο πρόβλημα όμως, είναι ότι δεν ξέρουμε αν θα χρειαστούν άλλα 40 για να αλλάξει κάτι! Το στρογγυλό νούμερο 40 δηλώνει όχι απλά την ποσότητα του χρόνου που έχει παρέλθει, αλλά και κοινωνικά την δομή του πληθυσμού των προσφύγων όπως διαμορφώνεται.
Ναι, ακόμα μερικά χρόνια και δεν θα υπάρχει ούτε ένας παππούς ζωντανός από τα κατεχόμενα εδάφη και ακόμα μερικά χρόνια αργότερα δεν θα υπάρχουν παρά αποκλειστικά δεύτερης γενιάς πρόσφυγες.
Ως Δημοτικά Συμβούλια Νεολαίας των κατεχόμενων Δήμων της Επαρχίας Κερύνειας θα σταθούμε ανάχωμα στη λήθη που φέρνει ο χρόνος και έχουμε υποσχεθεί εδώ και καιρό, ότι δεν θα σιγάσει ο πόθος μας για επιστροφή.
Δεν θα ξεχάσουμε επίσης ούτε την Εισβολή και τις ωμότητες του Αττίλα ούτε το προδοτικό πραξικόπημα που οδήγησε σε αυτή. Θα δίνουμε όσο μπορούμε στήριξη και βοήθεια στο έργο και την αποστολή των κατεχομένων Δήμων μας.
Με πολλή έγνοια για το μέλλον της πατρίδας μας, καλούμε τον κάθε Κερυνειώτη σε συμμετοχή, στα κοινά του κατεχόμενου τόπου μας και ιδιαίτερα ,τη νέα γενιά να δραστηριοποιηθεί στα Δημοτικά Συμβούλια Νεολαίας της επαρχίας μας. Συγχρόνως, καλούμε την Πολιτεία να στηρίξει το έργο των κατεχομένων Δήμων μας και των οργανωμένων συνόλων που δραστηριοποιούνται στην προσφυγιά.
Η κατεχόμενή μας πατρίδα χρειάζεται τα νιάτα της μπροστά, στις επάλξεις για την απελευθέρωση και τη διασφάλιση του αναφαίρετου δικαιώματος μας για επιστροφή στα σπίτια και τις περιουσίες μας, μέσα από μια δίκαιη και βιώσιμη λύση του Κυπριακού.
Σήμερα αποτίουμε φόρο τιμής σε όσους χάθηκαν, το μαύρο εκείνο καλοκαίρι του 1974. Υποκλινόμαστε με θαυμασμό και εκτίμηση στους ήρωες που πέθαναν υπερασπιζόμενοι την πατρίδα μας για τα ιδανικά της Ελευθερίας και της Δημοκρατίας. Το ότι δεν τα κατάφεραν τους μεγαλώνει, τους γιγαντώνει στις καρδιές μας.
Κυρίες και κύριοι,
Η επαρχία Κερύνειας όλη η κατεχόμενη γη μας ,μας περιμένει. Η επιστροφή δεν είναι κοντά, είναι όμως στον ορίζοντα. Ας τραβήξουμε λοιπόν κουπί, προς την ίδια κατεύθυνση όλοι, και θα φτάσουμε. Είναι το χρέος που οφείλουμε στους ήρωες μας και σε όσους θυσίασαν τη ζωή τους για να κρατηθεί ο τόπος μας ελεύθερος.

Χριστος Κουμιδης
Αντιπροεδρος Δ.Σ.Νεολαιας Δήμου Κερύνειας

Αφιέρωμα στον Νίκο Ξυλούρη
2014-06-26
Στις 26 Ιουνίου 2014, η αυλή του προσωρινού Δημαρχείου της αγαπημένης μας πόλης γέμισε κόσμο και μουσικές νότες. Το Δημοτικό Συμβούλιο Νεολαίας του Δήμου Κερύνειας διοργάνωσε μουσική βραδιά – αφιέρωμα στον Νίκο Ξυλούρη για όλους τους Κερυνειώτες και φίλους. Η νεολαία το διοργάνωσε, ο Σταθμός Κερύνεια φρόντισε για το φαγητό και το ποτό και ομάδα καλλιτεχνών έφερε στις θύμισες μας παλιά κι αγαπημένα τραγούδια αυτού του μεγάλου τραγουδιστή. Οι περίπου 100 παρεβρισκόμενοι που γέμισαν κάθε άδεια καρέκλα της αυλής του προσωρινού μας Δημαρχείου είχαν την ευκαιρία να ακούσουν και να μάθουν λίγα βασικά στοιχεία για την ζωή του Νίκου Ξυλούρη, για το πού μεγάλωσε, την καλλιτεχνική του πορεία, την αντίληψη του για τη ζωή. Ο καιρός ήταν ευνοϊκός, για να κρατήσει η βραδιά το ωραίο της κλίμα για αρκετή ώρα με αποτέλεσμα το βράδυ να συνεχιστεί και με τραγούδια άλλων καλλιτεχνών, σπουδαία και γνωστά, που όλοι τραγουδούσαν.
Το Δημοτικό Συμβούλιο Νεολαίας του Δήμου Κερύνειας διοργανώνει κάθε χρόνο μουσική βραδιά. Έτσι και φέτος. Ο κόσμος είχε την ευκαιρία να συνεβρεθεί με φίλους και γνωστούς και να ακούσει ωραίες μουσικές σε ένα ομολουμένως υπέροχο χώρο, ο οποίος βρίσκεται λίγα μέτρα μακριά από την πράσινη γραμμή και που μας θυμίζει ότι τέτοιες βραδιές είναι πολύ πιο σημαντικές από ένα όμορφο βράδυ. Νέοι και παλιοί μαζί, για να μην σβίσει ο πόθος και ο αγώνας για επιστροφή.

Βικτώρια Νικολαΐδου
Μέλος Δημοτικού Συμβουλίου Νεολαίας Δήμου Κερύνειας

1η εντός των Τειχών Ποδηλασία
2014-05-17
Το Σάββατο 17 Μαΐου, το Συμβούλιο Νεολαίας του Δήμου μας σε συνεργασία με το Συμβούλιο Νεολαίας του Δήμου Έγκωμης, διοργάνωσαν την 1η εντός των Τειχών Ποδηλασία. Αφετηρία το Προσωρινό Δημαρχείο μας όπου αρκετά μέλη και φίλοι των δύο Δήμων μαζεύτηκαν στις 10 το πρωί. Με τη συνοδεία της Δημοτικής Αστυνομίας του Δήμου Λευκωσίας, ξεκινήσαμε την βόλτα μας με κατεύθυνση την εντός των τειχών Λευκωσία. Η CYTA φρόντισε για την ασφάλεια μας αφού μας δώρισε κράνη για όσους φίλους δεν είχαν. Περάσαμε από την οικία του Χατζηγιωργάκη Κορνέσιου, τον Μιναρέ και τα λουτρά Ομεριέ. Στάση μας η Πλατεία Φανερωμένης και το γνωστό ζαχαροπλαστείο «Τα Τρία Φανάρια» του Λεμονάρη. Το Συμβούλιο Νεολαίας του Δήμου μας κέρασε όλους τους συμμετέχοντες ροφήματα. Αφού ξεκουραστήκαμε, μέσω της Ονασαγόρου, Λήδρας και της Πύλης Πάφου επιστρέψαμε ξανά στο Προσωρινό Δημαρχείο. Η Ποδηλασία ήταν υπό την αιγίδα του Οργανισμού Νεολαίας Κύπρου.

Μαριάννα Νικολαϊδου
Γραμματέας Δημοτικού Συμβουλίου Νεολαίας
Δήμου Κερύνειας

Διαλεξη με θέμα «Οι νέοι της Κερύνειας δεν ξεχνούν και διεκδικούν»
2014-05-11
Οι νέοι της Κερύνειας δεν ξεχνούν και διεκδικούν
Με αθρόα προσέλευση από το κοινό και ειδικότερα τους νέους της Επαρχίας Κερύνειας, στις 11 Μαρτίου 2014, το Δημοτικό Συμβούλιο Νεολαίας του Δήμου Κερύνειας, διοργάνωσε διάλεξη με θέμα τα δικαιώματα των προσφύγων νέων, το οποίο φιλοξενήθηκε από το Πολιτιστικό Ίδρυμα Καραβιωτών. Συνδιοργανωτές της εκδήλωσης ήταν τα Δημοτικά Συμβούλια Νεολαίας των Δήμων Καραβά και Λαπήθου και χορηγός ο Οργανισμός Νεολαίας Κύπρου.
Στόχος της διάλεξης ήταν να αναδειχθεί ότι οι νέοι της επαρχίας Κερύνειας δεν ξεχνούν τα κατεχόμενα εδάφη από τα οποία κατάγονται οι γονιοί τους και πώς αγωνίζονται συλλογικά για την απελευθέρωση και επιστροφή τους με πλήρως κατοχυρωμένα τα ανθρώπινα και πολιτικά τους δικαιώματα καθώς επίσης να ενημερωθούν για τα δικαιώματα που προκύπτουν από την εν λόγω ιδιότητα τους.
Εκ μέρους των οργανωτών απηύθυνε χαιρετισμό η Πρόεδρος του Δημοτικού Συμβουλίου Νεολαίας του Δήμου Κερύνειας, κα. Χλόη Μαύρου Γεωργιάδου. Την εκδήλωση χαιρέτησε επίσης και η Πρόεδρος της Κίνησης Προσφύγων και Εκτοπισμένων Μανάδων, κα. Μαρκέλλα Ισαΐα-Τσιάκκα.
Εισηγητές στην εκδήλωση ήταν η κα. Σκεύη Κουκουμά, Βουλευτής και Πρόεδρος της Επιτροπής Προσφύγων της Βουλής των Αντιπροσώπων, ο κ. Ανδρέας Λοίζου, Διοικητικός Λειτουργός της Υπηρεσίας Μέριμνας του Υπουργείου Εσωτερικών, η κα. Λουκία Ευσταθίου, Αν. Λειτουργός του Κεντρικού Φορέα Ισότιμης Κατανομής Βαρών και ο κ. Σίμος Αγγελίδης, Νομικός. Συντονιστής της εκδήλωσης ήταν το μέλος του Δημοτικού Συμβουλίου Νεολαίας του Δήμου Κερύνειας και δικηγόρος, κ. Νικόλας Κωνσταντινίδης.
Οι εισηγητές ανέπτυξαν τις θέσεις τους ο καθένας από πλευράς του γνωστικού τους αντικειμένου, δίνοντας μια σφαιρική και πολυδιάστατη εικόνα για τα δικαιώματα των νέων Κερυνειωτών. Ειδικότερα, η κα. Κουκουμά παρουσίασε τις θέσεις της αρμόδιας επιτροπής του νομοθετικού σώματος και συζητήθηκαν οι ελλείψεις των εκάστοτε κυβερνητικών πολιτικών έναντι του προσφυγικού κόσμου και δη των νέων. Οι εκπρόσωποι της Υπηρεσίας Μέριμνας και του Κεντρικού Φορέα Ισότιμης Κατανομής Βαρών ανέλυσαν λεπτομερώς τα δικαιώματα των προσφύγων και των απόγονων τους βάση της υφιστάμενης επιδοματικής πολιτικής της Κυβέρνησης, ενημερώνοντας τους νέους της Επαρχίας Κερύνειας για τις ευκαιρίες που παρέχονται για στήριξη τους. Ο κ. Αγγελίδης ανέπτυξε την νομική διάσταση των περιουσιακών δικαιωμάτων των προσφύγων και των νέων με καταγωγή τις κατεχόμενες περιοχές της Δημοκρατίας, τονίζοντας μεταξύ άλλων, τον κίνδυνο απεμπόλησης των περιουσιακών δικαιωμάτων του Κυπριακού Ελληνισμού μέσω της ούτω καλούμενης Επιτροπής Αποζημιώσεων. Επισήμανε επίσης την ανάγκη διασφάλισης των περιουσιακών και ανθρωπίνων δικαιωμάτων των πολιτών μέσω από μια λύση του Κυπριακού προβλήματος, κάτι το οποίο μόνο με τον πλήρη σεβασμό στο Διεθνές και Ευρωπαϊκό Δίκαιο μπορεί να επιτευχθεί.
Ακολούθησε ζωηρή ανταλλαγή απόψεων μεταξύ των παρευρισκομένων και των εισηγητών με σκοπό την εξεύρεση των βέλτιστων τρόπων για διασφάλιση των δικαιωμάτων των προσφύγων και ιδιαίτερα των νέων με καταγωγή τις κατεχόμενες περιοχές της Κύπρου, τόσο μέσα από τις πολιτικές των εκάστοτε κυβερνήσεων όσο και μέσα από μια συνολική διευθέτηση του Κυπριακού προβλήματος.

Νικόλας Κωνσταντινίδης
Μέλος Δημοτικού Συμβουλίου Νεολαίας Δήμου Κερύνειας

Αφιέρωμα στον Μάνο Λοΐζο
2013-10-03
Την Πέμπτη 3 Οκτωβρίου το Δημοτικό Συμβούλιο Νεολαίας του Δήμου μας πραγματοποιήσε Μουσική Βραδιά,Αφιέρωμα στον Μάνο Λοΐζο! Η εκδήλωση έγινε στο Προσωρινό Δημαρχείο Κερύνειας, παρουσία του Δημάρχου, των Δημοτικών Συμβούλων καθώς επίσης και αρκετων Κερυνειωτών. Οι παρευρισκόμενοι, 31 χρόνια μετά τον χαμό του γνωστού Κύπριου Καλλιτέχνη ταξίδεψαν με τις μελωδίες του και πέρασαν ένα όμορφο μουσικό βράδυ. Ο Μάνος Λοϊζος υπήρξε σύμβολο αγώνα και ακατάπαυστης πάλης ενάντια στην εκμετάλλευση και την κοινωνική αδικία. Τα τραγούδια του, φωτεινός φάρος, μας υπενθυμίζουν την ευθύνη που έχουμε για ένα καλύτερο κόσμο, και κρατούν παράλληλα άσβεστο τον πόθο μας για επιστροφή στα Κατεχόμενα χωριά μας.

Λιάνα Πολυκάρπου
Μελος E.E.
Δ.Σ.Νεολαίας Δήμου Κερύνειας

Εκδρομή με το καράβι ''Κερύνεια – Ελευθερία”
2013-09-07
Στα πλαίσια της δράσης του Συμβουλίου Νεολαίας του Δήμου Κερύνειας, πραγματοποιήθηκε την Κυριακή, 7 Σεπτεμβρίου εκδρομή με το καράβι ”Κερύνεια – Ελευθερία”.
Το καράβι αποτελεί αντίγραφο του αρχαίου ναυαγίου που βρέθηκε το 1965 από τον Ανδρέα Καριόλου κοντά στο λιμάνι της Κερύνειας, και που βρίσκεται στο Κάστρο της Κερύνειας. Το καράβι, που χρονολογείται από τον 4ο περίπου αιώνα π.Χ., αποτέλεσε σημαντικό αντικείμενο μελέτης όσον αφορά τη μελέτη της αρχαίας ναυπηγικής και ναυσιπλοίας και απασχόλησε αρχαιολόγους και επιστήμονες από όλο τον κόσμο. Υπολογίζεται ότι βυθίστηκε περίπου τον 3ο αιώνα π.Χ. φαίνεται ότι μετέφερε πάνω από 400 αμφορείς που πιθανόν να είχαν μέσα λάδι ή κρασί, καθώς και αμύγδαλα και μυλόπετρες.
Στην εκδρομή έλαβαν μέρος τα μέλη της Ε.Ε. του Συμβουλίου και φίλοι. Η εκδρομή ξεκίνησε από τη μαρίνα της Λεμεσού, όπου βρίσκεται αγκυροβολημένο το καράβι. Εκεί συναντήσαμε τον καπετάνιο του καραβιού κ. Γιώργο Παφίτη και το πλήρωμά του. Αφού μας εξήγησε τους βασικούς κανόνες του καραβιού και μας έκανε μια αναφορά στην ιστορία του καραβιού, επιβιβαστήκαμε και ξεκινήσαμε τη διαδρομή. Κατά τη διάρκεια της διαδρομής ο κ. Παφίτης μοιράστηκε μαζί μας ιστορίες του καραβιού αλλά και πληροφορίες του αυθεντικού πλοίου. Η διαδρομή διήρκησε λιγότερο από μια ώρα και στη συνέχεια ακολούθησε γεύμα στην ταβέρνα του Ναυτικού Ομίλου Κερύνειας που βρίσκεται στη Λεμεσό.
Η εκδήλωση εντάσσεται στο πλαίσιο της ευρύτερης δράσης του Συμβουλίου Νεολαίας του Δήμου Κερύνειας, που έχει ως στόχο τη διατήρηση της μνήμης στη συνείδηση των νέων Κερυνειωτών.

Στάθης Ζίττης
Μέλος Ε.Ε.
Δ.Σ.Νεολαίας Δήμου Κερύνειας

Διάλεξη με θέμα «Ανεργία - Κοινωνικές Συνέπειες – Αντίκτυπος στους Νέους»
2013-04-25
Οι δύσκολες οικονομικές συνθήκες που αντιμετωπίζει η χώρα μας καθώς και τα συνεχώς αυξανόμενα ποσοστά ανεργίας δεν μπορούν να αφήσουν ανεπιρέαστους τους νέους, οι οποίοι δέχονται το μεγαλύτερο πλήγμα στον τομέα αυτό. Γι’αυτό, ως Συμβούλιο Νεολαίας, σε συνεργασία με τον Όμιλο Κοινωνιολογίας του Πανεπιστημίου Κύπρου, διοργανώσαμε διάλεξη με θέμα τις Κοινωνικές Συνέπειες της ανεργίας και τον Αντίκτυπο στους Νέους. Η διάλεξη πραγματοποιήθηκε την Πέμπτη 25 Απριλίου στους χώρους του Πανεπιστημίου Κύπρου και ομιλιτές ήταν οι Δρ. Επαμεινώνδας Επαμεινώνδα, Καθηγητής Κοινωνιολογίας του Πανεπιστημίου Κύπρου και ο Δρ. Νεκτάριος Παρτασίδης Αναπληρωτής Γραμματέας του Συνδέσμου Κοινωνιολόγων.
Αφού έγινε χαιρετισμός από την Πρόεδρο του Συμβουλίου Νεολαίας κα. Χλόη Γεωργιάδου και την εκπρόσωπο του Ομίλου Κοινωνιολογίας, οι ομιλιτές δεν αναλώθηκαν αναλύοντας τους λόγους για τους οποίους φτάσαμε στο σημερινό οικονομικό τέλμα. Αντίθετα, αφιέρωσαν τον χρόνο τους αναλύοντας τις συνέπειες που μπορεί να έχει η έλλειψη εργασίας στην ψυχική υγεία ενός νέου και στο κοινωνικό του περιβάλλον ενώ παράλληλα τόνισαν και την προκατάληψη που υπάρχει απέναντι στους ανέργους επιρεάζοντας τους αρνητικά με συνεπακόλουθο την αρνητική έκφραση τους προς την κοινωνία.
Τόνισαν την ανάγκη να βρεθούν λύσεις, λύσεις που πρέπει ο ίδιος ο νέος να δημιουργήσει και όχι να τις περιμένει από την κοινωνία, τους θεσμούς ή το οικογενειακό του περιβάλλον.
Οι ενδιαφέρουσες αναλύσεις τους και η προτροπή τους για ενεργοποίηση των νέων είχαν ως αποτέλεσμα την επικοδομητική συζήτηση μεταξύ των νέων και των ομιλητών κατά την διάρκεια της οποίας ακούστηκαν απόψεις, ερωτήσεις και νέες ιδέες. Με το τέλος της ομιλίας, αφού δόθηκαν αναμνηστικά και ευχαριστίες, ακολούθησε δεξίωση στον χώρο του Πανεπιστημίου.

Μαριάννα Νικολαΐδου
Γραμματέας Συμβουλίου Νεολαίας

Ταξίδι με το Κερύνεια-Ελευθερία 2012
2012-10-06
Διαφορετικό είναι να πηγαίνεις βόλτα με ένα οποιοδήποτε καράβι και διαφορετικό με το Καράβι της Κερύνειας. Αυτό πρέπει να σκέφτηκαν και τα παιδιά του Συμβουλίου Νεολαίας Κερύνειας, που διοργάνωσαν αυτό το ταξίδι, αλλά και αντιπροσωπία της Νεολαίας της Λαπήθου και στις 06/10/12 ξεκινήσαμε από τη Λευκωσία για την Ναυτική Βάση «Ευάγγελος Φλωράκης» στο Μαρί. Το «Κερύνεια-Ελευθερία», ένα αρκετά πιστό (όπως μας εξήγησαν) αντίγραφο του Καραβιού της Κερύνειας, είναι αγκυροβολημένο στην Ναυτική Βάση. Είναι σχετικά μικρό, ίσα που χωρά 20 άτομα, αλλά αρκετά μεγάλο για να σου προκαλέσει το δέος που χρειάζεται, όταν βγήκαμε στα ανοικτά και το πλήρωμα άνοιξε τα πανιά. Ο Καπετάνιος του πληρώματος, κος Γιώργος Παφίτης, πρόθυμος να σου εξηγήσει τα πάντα για το καράβι και να απαντήσει στην κάθε σου ερώτηση, συμβάλλει κι αυτός στη δημιουργία της εικόνας εκείνης που σε ταξιδεύει στο τότε και στο πραγματικό Καράβι της Κερύνειας με τις μηλόπετρες που κουβαλούσε στα ταξίδια του και τους αμφορείς γεμάτους λάδι και αμύγδαλα. Τίποτα από τα πιο πάνω όμως δεν συγκρίνεται με την αίσθηση που σου δημιουργείται όταν το καράβι βρίσκεται στα ανοιχτά με ανοιχτά πανιά και εσύ να κρατάς το πηδάλιο (γιατί το Καράβι της Κερύνειας είχε πηδάλιο και όχι τιμόνι). Έχεις τον έλεγχο του καραβιού και ένα πλήρωμα υπερβολικά πρόθυμο να σε αφήσει να το χαρείς με τη ψυχή σου. Ίσως γιατί αυτοί οι άνθρωποι όταν ταξιδεύουν με το καράβι αυτό έχουν την αίσθηση ότι ταξιδεύουν προς την Κερύνεια και ότι η πόλη μας είναι ένα βήμα πιο κοντά. Περάσαμε υπέροχα. Η εμπειρία, μοναδική και η πρωτοβουλία της Νεολαίας, εύστοχη. Και όσο για το αν θα ξαναπήγαινα, αυτό είναι σίγουρο, γιατί είναι διαφορετικό να πηγαίνεις βόλτα με ένα οποιοδήποτε καράβι και διαφορετικό με το Καράβι της Κερύνειας.

Βικτώρια Νικολαΐδου
Μέλος Δημοτικού Συμβουλίου Νεολαίας Δήμου Κερύνειας

Η ΜΟΥΣΙΚΗ ΠΟΛΕΜΑ ΤΑ ΝΑΡΚΩΤΙΚΑ»
2012-06-29
Στις 29 Ιουνίου 2012,το Συμβούλιο Νεολαίας του Δήμου Κερύνειας διοργάνωσε μουσική βραδιά (Μπουάτ) στο Προσωρινό Δημαρχείο Κερύνειας, με τίτλο Η ΜΟΥΣΙΚΗ ΠΟΛΕΜΑ ΤΑ ΝΑΡΚΩΤΙΚΑ, επ’ ευκαιρίας της ημέρας κατά των ναρκωτικών που γιορτάζεται κάθε χρόνο στις 26 Ιουνίου.
Η εν λόγω μουσική βραδιά τελέστηκε υπό την αιγίδα της Υπουργού Εσωτερικών, Κας. Ελένης Μαύρου και διοργανώθηκε σε συνεργασία με τον Αντιναρκωτικό Σύνδεσμο Κύπρου.
Τραγούδησαν και έπαιξαν για μας ο Αντρέας Φωτιάδης, Θέος Ελευθεριάδης, Άγγελος Δούκας και Jonathan Betito.
Κατά τη διάρκεια της βραδιάς υπήρχε φαγητό (σουβλάκια) και ποτό.
Το ποσό των 300 ευρώ διατέθηκε από το Δημοτικό Συμβούλιο Νεολαίας του Δήμου στον Σύνδεσμο Γονέων και Φίλων Εξαρτώμενων Ατόμων.
Θα θέλαμε να ευχαριστήσουμε θερμά τη νεολαία που μας τίμησε με την παρουσία της.
Περάσαμε πολύ όμορφα.
Ελπίζουμε όπως η νεολαία του Δήμου μας, επιδεικνύει το ίδιο και περισσότερο ενδιαφέρον σε κάθε εκδήλωση του Δημοτικού Συμβουλίου του Δήμου μας.
Ενωμένοι μπορούμε να καταφέρουμε πολλά!!

Φοιβη Τραμουντανέλλη
Ταμίας Δ.Σ.Νεολαιας
Δήμου Κερύνειας

Κοινή συνάντηση Δ.Σ.Ν. Κερύνειας-Καραβά-Λαπήθου
2012-05-24
Η νεολαία του Δήμου Κερύνειας, παρέθεσε δείπνο στις 24/05/2012 στην νεολαία του Δήμου Καραβά και την νεολαία του Δήμου Λαπήθου. Στόχος του δείπνου να γνωριστούν τα 3 συμβούλια της επαρχίας Κερύνειας μεταξύ τους και να κανονίσουν απο κοινού εκδηλώσεις που θα φέρουν όλους τους νέους κοντά.
Τα μέλη μας ,Ανδρέας Κύρου μαζί με τον Θεόδωρο Λαφαζάνη ,ανέλαβαν το ψήσιμο του φαγητού ενω τα υπόλοιπα μέλη βοήθησαν στο στήσιμο του τραπεζιού και στην συζήτηση με τους καλεσμένους μας ωστε αυτοι να μείνουν πολύ ευχαριστημένοι απο την κοινή μας συνάντηση.Εγινε μια πάρα πολύ καλή και επικοδομητική συζήτηση ολο το βράδυ πάνω στα διαφορα θέματα που αφορουν τους νεους της Επαρχίας μας.
Ελπίζουμε να διατηρηθεί αυτή η σχέση που αναπτύχθηκε και να συνεργαζόμαστε στις μελλοντικές μας εκδηλώσεις!!!!

Νικολάου Χλόη
Μέλος του Δ. Σ. Νεολαίας Δήμου Κερύνειας

ΔΣΝ - ανοικτή συζήτηση με θέμα: «Υδρογονάνθρακες και Κυπριακό»
2011-12-05
Το Συμβούλιο Νεολαίας του Δήμου Κερύνειας και το Πανεπιστήμιο Λευκωσίας σας προσκαλούν σε ανοικτή συζήτηση με θέμα: «Υδρογονάνθρακες και Κυπριακό»

ΔΣΝ - Κερυνειώτικη μουσική βραδιά
2011-07-02

Διάλεξη με θέμα «Οι κερυνειώτες νέοι διεκδικούν τα ανθρώπινά τους δικαιώματα - Περιουσιακό»
2010-09-21

Μουσική Βραδιά
2010-05-29
